ai4bharat/Pralekha huggingface dataset:
संरक्षण मंत्रालय
प्रसिद्धी पत्रक : पीपी 17 ए इथे सैन्य मागे घेण्याची कार्यवाही
नवी दिल्ली, 6 ऑगस्ट 2021
- याच सप्ताहात माहिती दिल्याप्रमाणे, भारत आणि चीनच्या कोअर कमांडरांच्या दरम्यान चर्चेची बारावी फेरी, 31 जुलै 2021 रोजी पूर्व लदाखच्या चुशूल –मोल्डो भागात पार पडली.
- यावेळी दोन्ही बाजूंच्या अधिकाऱ्यांमध्ये, भारत-चीन सीमा भागाच्या पश्चिम क्षेत्रात प्रत्यक्ष नियंत्रण रेषेजवळच्या उर्वरित भागातील तणाव कमी करण्याबाबत, चर्चा झाली. या बैठकीचे फलित म्हणून दोन्ही बाजूंनी गोगरा इथला तणाव कमी करण्याबाबत सहमती व्यक्त केली. या भागात दोन्ही बाजुंचे सैन्य गेल्या वर्षी मे महिन्यापासून समोरासमोर उभे आहे.
- करारानुसार, दोन्ही बाजूंनी या भागात सैन्य तैनात करण्याची प्रक्रिया, टप्प्याटप्याने, परस्पर समन्वय साधत आणि खातरजमा करुन बंद केली जाणार आहे. सैन्य माघारी घेण्याची ही प्रक्रिया गेले दोन दिवस म्हणजेच, 4 आणि पांच ऑगस्ट 2021 रोजी पार पडली. दोन्ही बाजूचे सैन्य आता आपापल्या स्थायी तळावर पोहोचले आहे.
- या भागात उभारण्यात आलेले सर्व तात्पुरते बांधकाम आणि इतर पायाभूत सुविधा, ज्या दोन्ही सैन्यांनी उभारल्या होत्या, त्याही पाडण्यात आल्या असून दोन्ही बाजूंकडून त्याची खातरजमा केली आहे. आता या भागात तणाव निर्माण होण्यापूर्वी प्रमाणेच भौगोलिक स्थिति पूर्ववत करण्यात आली आहे.
- या करारानुसार, या भागातील प्रत्यक्ष नियंत्रण रेषेचे काटेकोर पालन केले जाईल, आणि दोन्ही बाजूंनी कारारातील तरतुदींचा सन्मान ठेवला जाईल. तसेच, सद्यस्थितीत कोणताही एकतर्फी बदल केला जाणार नाही, हे सुनिश्चित करण्यात आले आहे.
- यासोबतच, प्रत्यक्ष नियंत्रण रेषेजवळील आणखी एका संवेदनशील भागातील तणाव कमी करण्यात आला आहे. दोन्ही बाजूंनी ही चर्चा पुढे नेत उर्वरित मुद्यांवर तोडगा काढण्याची काटिबद्धता व्यक्त केली आहे.
- भारतीय सेना, तसेच इंडो तिबेटन बॉर्डर पोलिस, भारताचे सर्वभौमत्व अबाधित ठेवण्यास तसेच, प्रत्यक्ष नियंत्रण रेषेच्या पश्चिम क्षेत्रात शांतता आणि सौहार्द कायम ठेवण्यास पूर्णतः कटिबद्ध आहेत.M.Iyengar/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 226
आरोग्य आणि कुटुंब कल्याण मंत्रालय
देशातील एकूण कोविड -19 प्रतिबंधक लसीकरण व्याप्तीने 196.94 कोटी मात्रांचा टप्पा केला पार
12-14 वर्षे वयोगटातील किशोरांना 3.62 कोटींहून अधिक लसीच्या मात्रा देण्यात आल्या
देशातील उपचाराधीन रुग्ण संख्या सध्या 91,779
गेल्या 24 तासात 15,940 नव्या रुग्णांची नोंद
कोरोनामुक्तीचा दर सध्या 98.58%
साप्ताहिक पॉझिटिव्हिटी दर सध्या 3.30%
आज सकाळी 7 वाजेपर्यंतच्या तात्पुरत्या अहवालांनुसार, भारतातील कोविड प्रतिबंधक लसीकरण व्याप्तीने 196.94 कोटींहून अधिक  मात्रांचा टप्पा पार केला. 2,55,36,802 लसीकरण सत्रांच्या माध्यमातून हे शक्य झाले आहे.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 3.62 कोटींहून अधिक किशोरवयीन मुलांना कोविड -19 प्रतिबंधक लसीची पहिली मात्रा देण्यात आली आहे. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,08,628
|
|
2nd Dose
|
|
1,00,60,891
|
|
Precaution Dose
|
|
56,11,589
|
|
FLWs
|
|
1st Dose
|
|
1,84,22,906
|
|
2nd Dose
|
|
1,76,19,383
|
|
Precaution Dose
|
|
99,40,140
|
|
Age Group 12-14 years
|
|
1st Dose
|
|
3,62,20,781
|
|
2nd Dose
|
|
2,23,36,175
|
|
Age Group 15-18 years
|
|
1st Dose
|
|
6,02,72,529
|
|
2nd Dose
|
|
4,82,78,560
|
|
Age Group 18-44 years
|
|
1st Dose
|
|
55,80,69,125
|
|
2nd Dose
|
|
49,98,02,380
|
|
Precaution Dose
|
|
24,07,273
|
|
Age Group 45-59 years
|
|
1st Dose
|
|
20,34,14,801
|
|
2nd Dose
|
|
19,30,99,268
|
|
Precaution Dose
|
|
22,93,280
|
|
Over 60 years
|
|
1st Dose
|
|
12,72,28,781
|
|
2nd Dose
|
|
12,05,89,141
|
|
Precaution Dose
|
|
2,33,65,301
|
|
Precaution Dose
|
|
4,36,17,583
|
|
Total
|
|
1,96,94,40,932
भारतात उपचाराधीन रुग्णांची संख्या 91,779 इतकी आहे. हे प्रमाण देशात आढळलेल्या एकूण कोरोना रुग्णांपैकी 0.21% आहे.
परिणामी, भारतात कोरोनामुक्तीचा दर 98.58%. इतका आहे. गेल्या 24 तासांत 12,425 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,27,61,481 इतकी झाली आहे.
गेल्या 24 तासात 15,940 नव्या कोरोना रुग्णांची नोंद झाली.
गेल्या 24 तासात एकूण 3,63,103 कोविड-19 चाचण्या घेण्यात आल्या. भारताने आतापर्यंत एकूण 86.02 कोटींहून अधिक  चाचण्या केल्या आहेत.
देशातील साप्ताहिक पॉझिटिव्हिटी दर सध्या 3.30% आहे आणि दैनंदिन पॉझिटिव्हिटी दर 4.39% नोंदविण्यात आला आहे.
राष्ट्रपती कार्यालय
भारतीय वन सेवेतील प्रशिक्षणार्थींनी घेतली राष्ट्रपतींची भेट
(नवी दिल्ली, 23 जुलै 2018
भारतीय वन सेवेतील प्रशिक्षणार्थींच्या एका समुहाने आज राष्ट्रपती भवनात राष्ट्रपती राम नाथ कोविंद यांची भेट घेतली. या भेटीदरम्यान राष्ट्रपतींनी या प्रशिक्षणार्थींशी संवाद साधला.
गेल्या काही दशकांमध्ये पर्यावरणाची सातत्याने होणारी हानी, घटते वनक्षेत्र आणि वनक्षेत्राशी संबंधित इतर समस्या अधिक ठळकपणे अधोरेखित झाल्या आहेत. एकविसाव्या शतकात पर्यावरणाचे रक्षण हा काळजीचा प्रश्न झाला आहे आणि वने हा पर्यावरणाचा अविभाज्य घटक आहेत, असे राष्ट्रपती म्हणाले.
भारतात वनाचे रक्षण करताना ज्यांचे जगणेच वनांवर अवलंबून आहे अशांचा सहभाग आणि सहाय्याच्या माध्यमातून हे ध्येय साध्य करणे शक्य आहे. आपल्या देशात आदिवासींसह इतर नागरिकही मोठ्या प्रमाणावर वन क्षेत्रात राहतात. त्यांच्या अन्नाची, इंधनाची गरज ही वने भागवतात. त्यांच्या मनात वनांबद्दल आदराची भावना असते. ही भावना लक्षात घेऊन वनांचे संवर्धन करण्यासाठी ‘संवेदनशील’ प्रयत्न करावेत, असे आवाहन राष्ट्रपतींनी केले.
N.Sapre/M.Pange/P.Kor
युवा व्यवहार आणि क्रीडा मंत्रालय
केंद्रीय युवक व्यवहार आणि क्रीडा मंत्री किरेन रिजीजू यांच्या हस्ते टोकियो 2020 स्पर्धांना जाणाऱ्या भारतीय पथकासाठीच्या अधिकृत संकल्पना गीताचा प्रारंभ
केंद्रीय क्रीडा मंत्रालयाने ऑलिम्पिक खेळांवर आधारित प्रश्नोत्तर चाचण्या, सेल्फी पॉईंट, वादविवाद स्पर्धा आणि चर्चा यासारख्या विविध उपक्रमांचा समावेश असलेल्या देशव्यापी #Cheer4India अभियानाची केली सुरुवात
नवी दिल्ली, 24 जून 2021
केंद्रीय युवक व्यवहार आणि क्रीडा मंत्री किरेन रिजीजू यांनी ऑलिम्पिक दिनाच्या प्रसंगी, नवी दिल्ली येथे, टोकियो 2020 स्पर्धांना जाणाऱ्या भारतीय पथकाच्या अधिकृत संकल्पना गीताचा प्रारंभ केला. केंद्रीय क्रीडा मंत्रालयाचे सचिव रवी मित्तल, भारतीय ऑलिम्पिक संघटनेचे अध्यक्ष नरेंद्र बात्रा, तसेच संघटनेचे महासचिव राजीव मेहता आणि भारतीय क्रीडा प्राधिकरणाचे महासंचालक संदीप प्रधान यांच्यासह इतर अधिकारी या कार्यक्रमाला उपस्थित होते. या ऑलिम्पिक संकल्पना गीताचे संयोजन आणि गीतगायन प्रसिध्द पार्श्वगायक मोहित चौहान यांनी केले असून त्यांची पत्नी प्रार्थना गेहलोत यांनी या गीताची शब्दरचना केली आहे.
संकल्पना गीताचा प्रारंभ करताना केंद्रीय क्रीडा मंत्री किरेन रिजीजू म्हणाले की, “टोकियो ऑलिम्पिक क्रीडास्पर्धांमध्ये भाग घेण्यासाठी जाणाऱ्या भारतीय क्रीडापटूंना पाठींबा देण्यासाठी आणि त्यांना प्रोत्साहित करण्यासाठी संपूर्ण देशाने एकत्र यायला हवे, ही पंतप्रधान नरेंद्र मोदी यांची संकल्पना आहे. अधिकृत संकल्पना गीताचा आज झालेला प्रारंभ हे त्या दिशेने टाकलेले पाऊल आहे. केंद्रीय क्रीडा मंत्रालयाने ऑलिम्पिक खेळांवर आधारित प्रश्नोत्तर चाचण्या, सेल्फी पॉईंट, वादविवाद स्पर्धा आणि चर्चा यासारख्या विविध उपक्रमांचा समावेश असलेल्या देशव्यापी #Cheer4India अभियानाची देखील सुरुवात केली आहे. भारताला वैभवशाली यश प्राप्त करून देण्यासाठी भारताचे दर्जेदार क्रीडापटू त्यांची सर्वोत्कृष्ट कामगिरी करून दाखवत असताना, त्यांना प्रोत्साहन देण्यासाठी प्रत्येक भारतीयाने पुढे यावे आणि या चळवळीत सहभागी व्हावे, असे आवाहन मी समस्त भारतीयांना करीत आहे.”
भारतीय ऑलिम्पिक संघटनेचे अध्यक्ष नरेंद्र ध्रुव बात्रा म्हणाले, “या संकल्पना गीताच्या प्रारंभप्रसंगी, मी आपल्या सर्व क्रीडापटूंना सांगू इच्छितो की हे फक्त प्रेरणादायक गीत नाही तर तुमच्या पाठीशी उभ्या असणाऱ्या 140 कोटी भारतीयांच्या प्रार्थनांचा तो प्रतिध्वनी आहे. आणि मला असा दृढ विश्वास वाटतो आहे की, तुम्ही सर्वजण या स्पर्धांमध्ये तुमची सर्वोत्तम कामगिरी करून दाखवाल आणि आपल्या देशाला यशाचे वैभव प्राप्त करून द्याल.”
https://static.pib.gov.in/WriteReadData/userfiles/2021-06-24%20sports.mp4U.Ujgare/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
अति उंचीवरील जैव आणि औषध क्षेत्रातल्या संयुक्त संशोधन कार्यासाठी भारत आणि किर्गीस्तान यांच्यातल्या सहयोग कराराला मंत्री मंडळाची मंजुरी
अति उंचीवरील जैव आणि औषध क्षेत्रातल्या संयुक्त संशोधन कार्यासाठी भारत आणि किर्गीस्तान यांच्यातल्या सहयोग कराराला, पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्री मंडळाच्या बैठकीत मंजुरी देण्यात आली. विज्ञान आणि औषध विशेषतः अति उंचीवरील जैव आणि औषध क्षेत्रातले परस्पर संबंध अधिक दृढ आणि अधिक विकसित करण्याचा यामागचा उद्देश आहे.
यामुळे अति उंचीवरील सैन्य विषयक यंत्रणेचे शारीरिक आणि मानसिक स्वास्थ्य जाणून घेण्यासाठी मदत होणार आहे. अति उंचावरच्या स्थानांमुळे तिथले भारतीय आणि किर्गी सैनिक आणि जनता यांच्यात निर्माण होणाऱ्या शारीरिक आणि मानसिक समस्यांवर योगाभ्यास, वनौषधी यांचा वापर करून मात करण्याचा उद्देश आहे.
मंत्रिमंडळ
परदेशातील राष्ट्रीय तेल कंपन्यांकडून कर्नाटकचा पादुर धोरणात्मक पेट्रोलियम साठा भरायला मंत्रिमंडळाची मंजुरी
(नवी दिल्ली, 8 नोव्हेंबर 2018
पंतप्रधान नरेंद्र मोदी यांच्या अध्यक्षतेखाली आज केंद्रीय मंत्रिमंडळाने परदेशातील राष्ट्रीय तेल कंपन्यांकडून कर्नाटकचा पादूरस्थित पादुर धोरणात्मक पेट्रोलियम साठा  भरायला मंजुरी दिली आहे. पादुर स्थित एसपीआर सुविधा एक भूमिगत दगडी गुहा आहे जिची एकूण क्षमता 2.5 मिलियन मेट्रिक टन  आहे. यात चार कक्ष आहेत ज्यातील प्रत्येकाची क्षमता 0.625 एमएमटी आहे.
इंडियन स्ट्रेटेजिक पेट्रोलियम रिजर्व्स लिमिटेड  ने तीन ठिकाणी विशाखापट्टणम , मंगलोर  आणि पादुर  मध्ये एकूण 5.33 एमएमटी कच्च्या तेलाच्या साठयासाठी भूमिगत गुहांची निर्मिती करण्याबरोबरच ती सुरु देखील केली आहेत. वित्त वर्ष 2017-18 साठी उपभोकता आकडेवारीनुसार , एसपीआर कार्यक्रमाच्या पहिल्या टप्प्याअंतर्गत एकूण 5.33 एमएमटी क्षमतेसह सध्या भारताच्या कच्च्या तेलाच्या गरजेच्या अंदाजे 95 दिवसांचा पुरवठा होण्याचा अंदाज आहे. वित्त वर्ष 2017-18 साठी उपभोक्ता आकडेवारीनुसार सरकारने ओडिशाच्या चंडीखोल आणि कर्नाटकच्या पादुर इथे 6.5 एमएमटी अतिरिक्त एसपीआर सुविधाच्या स्थापनेसाठी जून 2018 मध्ये तत्वतः मंजुरी दिली आहे. यामुळे भारताच्या ऊर्जा सुरक्षेत 11.5 दिवसांची वाढ होण्याची आशा आहे.
N.Sapre/S.Kane/P.Kor
मंत्रिमंडळ
भारत आणि गिनी यांच्यात पारंपरिक औषध प्रणाली आणि होमिओपॅथी क्षेत्रातल्या सहकार्यासाठीच्या सामंजस्य कराराला मंत्रीमंडळाची मान्यता
नवी दिल्ली, 28 ऑगस्ट 2019
भारत आणि गिनी यांच्यात पारंपरिक औषध प्रणाली आणि होमिओपॅथी क्षेत्रातल्या सहकार्यासाठीच्या सामंजस्य कराराला, पंतप्रधान नरेंद्र मोदी यांच्या अध्यक्षतेखाली आज झालेल्या,केंद्रीय मंत्रीमंडळाच्या बैठकीत,पूर्वलक्षी प्रभावाने मान्यता देण्यात आली. राष्ट्रपती रामनाथ कोविंद यांच्या गिनी दौऱ्यादरम्यान,2 ऑगस्ट 2019 ला या सामंजस्य करारावर स्वाक्षऱ्या झाल्या होत्या.
मुख्य प्रभाव:
या करारामुळे, दोन्ही देशादरम्यान, पारंपरिक औषध प्रणाली क्षेत्रात, द्विपक्षीय सहकार्य वृद्धिगत होईल.
अंमलबजावणी आणि उद्दिष्ट:
सामंजस्य कराराची स्वाक्षरी केलेली प्रत,दोन्ही बाजूना मिळाल्यावर काम सुरु होईल.
खर्च:
यासाठी अतिरिक्त खर्च अपेक्षित नाही.
संशोधन, प्रशिक्षण अभ्यासक्रम, परिषद, बैठका यासाठी लागणारा खर्च, आयुष मंत्रालयाच्या सध्याच्या मंजूर निधीतून आणि सध्याच्या आराखडा योजनेतून भागवला जाणार आहे.
पूर्वपीठीका:
आयुष प्रणालीचा जगभरात प्रसार करण्यासाठी आयुष मंत्रालयाने, विविध देशांशी, पारंपरिक औषध प्रणाली क्षेत्रात, सामंजस्य करार केले आहेत.
B.Gokhale/N.Chitale/D.Rane
(Visitor Counter : 73
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने एकूण 183.53 कोटी मात्रांचा टप्पा केला पार
12 ते 14 वयोगटातील 1.36 कोटींपेक्षा जास्त किशोरवयीन मुलांचे लसीकरण
भारतातील उपचाराधीन रुग्णांची संख्या आज 15,378 इतकी कमी झाली; देशातील एकूण रुग्णसंख्येच्या तुलनेत ती 0.04% आहे.
गेल्या 24 तासात 1,259 नव्या कोरोना रुग्णांची नोंद
रुग्ण बरे होण्याचा दर सध्या 98.75%
सध्याचा साप्ताहिक पॉझिटिव्हिटी दर 0.25%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 183.53  कोटी मात्रांचा टप्पा पार केला आहे. 2,18,49,698 सत्रातून हे लसीकरण पार पडले आहे.
वयोगट 12 ते 14 साठी 16 मार्च 2022 पासून लसीकरणाला सुरुवात झाली. या अंतर्गत आतापर्यंत 1.36  कोटींपेक्षा जास्त कोविड प्रतिबंधक लस मात्रा दिल्या आहेत.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,03,540
|
|
2nd Dose
|
|
99,97,372
|
|
Precaution Dose
|
|
44,34,514
|
|
FLWs
|
|
1st Dose
|
|
1,84,12,938
|
|
2nd Dose
|
|
1,75,04,076
|
|
Precaution Dose
|
|
68,19,657
|
|
Age Group 12-14 years
|
|
1st Dose
|
|
1,36,84,215
|
|
Age Group 15-18 years
|
|
1st Dose
|
|
5,69,24,555
|
|
2nd Dose
|
|
3,74,81,738
|
|
Age Group 18-44 years
|
|
1st Dose
|
|
55,43,83,974
|
|
2nd Dose
|
|
46,42,96,274
|
|
Age Group 45-59 years
|
|
1st Dose
|
|
20,27,08,609
|
|
2nd Dose
|
|
18,49,49,757
|
|
Over 60 years
|
|
1st Dose
|
|
12,67,09,234
|
|
2nd Dose
|
|
11,52,04,183
|
|
Precaution Dose
|
|
1,14,75,863
|
|
Precaution Dose
|
|
2,27,30,034
|
|
Total
|
|
1,83,53,90,499
भारतात रुग्णसंख्या सातत्याने कमी होत असल्याने सध्या ती 15,378 इतकी कमी झाली आहे, ती देशाच्या एकूण रुग्णसंख्येच्या तुलनेत 0.04% इतकी आहे.
परिणामी, भारतात रुग्ण बरे होण्याचा दर 98.75% झाला आहे.
गेल्या 24 तासांत 1,705 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,24,85,534 झाली आहे.
गेल्या 24 तासात 1,259 नव्या कोरोना रुग्णांची नोंद झाली.
गेल्या 24 तासात एकूण 5,77,559 चाचण्या करण्यात आल्या. भारताने आतापर्यंत एकूण 78.79  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.25% तर दैनंदिन पॉझिटिव्हिटी दर 0.22% आहे.
राष्ट्रपती कार्यालय
सामाजिक दायित्वात योगदान देण्याचे राष्ट्रपतीचे विद्यापीठांना आवाहन
नवी दिल्ली, 30 सप्टेंबर 2019
विद्यापीठांच्या सामाजिक दायित्वात योगदान देण्याचे आवाहन राष्ट्रपती राम नाथ कोविंद यांनी विद्यापीठांना केले आहे. प्रत्येक विद्यापीठातल्या किमान पाच विद्यार्थ्यांनी अधुनमधून जवळच्या गावांना भेट देऊन शक्यतो, तिथे एखादा मुक्काम करुन गावकऱ्यांशी संवाद साधावा, त्यांना केंद्र आणि राज्याच्या कल्याणकारी योजनांची माहिती द्यावी, असे त्यांनी रांची विद्यापीठाच्या 33व्या दीक्षांत समारंभात बोलताना सांगितले.
झारखंडमधे देशाच्या 40 टक्के खनिजसाठा आहे. राज्यात अनेक सरकारी आणि खाजगी मोठ्या कंपन्या उभारल्या जात आहेत. झारखंडमध्ये पर्यटकांना आवडतील अशी अनेक ठिकाणे आहेत. या सर्वांच्या बळावर आणि युवकांच्या कौशल्यामुळे विकसित राज्य होण्याची क्षमता झारखंडमधे आहे, असे राष्ट्रपती म्हणाले.
B.Gokhale/N.Chitale/D.Rane
(Visitor Counter : 85
माहिती आणि प्रसारण मंत्रालय
डीडी न्यूज काॅन्क्लेव्ह यामधून 'रीईमॅजिनिंग डिझास्टर मॅनेजमेंट' यावरील कार्यक्रम प्रसारित
आपत्ती व्यवस्थापनाच्या सर्व टप्प्यांत बल आणि कार्यक्षमता यांत वाढ होण्यासाठी तंत्रज्ञानावर लक्ष केंद्रित करण्यावर भर देण्याविषयी मंथन
'आझादी का अमृत महोत्सव' या कार्यक्रमातून भारताच्या गौरवशाली स्वातंत्र्याची 75 वर्षे साजरी केली जात असून ,यानिमित्ताने दूरदर्शन वृत्तवाहीन्यांवरून सामान्य माणसांचे जीवन सुखकर करण्यासाठी आणि नवीन चैतन्यशील भारत निर्माण करण्यासाठी घेण्यात येणाऱ्या धोरणात्मक उपक्रमांना प्रतिबिंबित करणाऱ्या विषयांवरील उपक्रमांची मालिका आयोजित केली जात आहे. डीडी न्यूज कॉन्क्लेव्ह हे एक असे व्यासपीठ आहे, जे मान्यवर व्यक्ती, धोरणकर्ते आणि विविध क्षेत्रातील तज्ञांना एकत्र आणते, जेणेकरून अशा धोरणात्मक उपक्रमांच्या अंमलबजावणी आणि परिणामांवर तसेच पुढील मार्गांबद्दल अंतर्दृष्टी आणि त्यांचा दृष्टीकोन यांबाबत विचारांचे आदान प्रदान होऊ शकेल. हे व्यासपीठ, एक प्रमुख विचारांचे व्यासपीठ म्हणून उदयास येण्याची अपेक्षा आहे, आणि दूरदर्शनवरून संपूर्ण देशभरातील प्रमुख सरकारी उपक्रमांना मार्गदर्शन करणाऱ्या मुख्य विचारांचा आराखडा यातून सादर केला जाईल.
या मालिकेतील तिसरा कार्यक्रम हा 'आपत्ती व्यवस्थापनाची पुन्रसंकल्पना ' या विषयावर आयोजित करण्यात आला होता, ज्याचे संचालन राष्ट्रीय आपत्ती व्यवस्थापन संस्थेतील  प्राध्यापक संतोष कुमार यांनी केले तसेच, राष्ट्रीय आपत्ती व्यवस्थापन प्राधिकरणाचे  सदस्य श्री कृष्णा एस.वत्स, राष्ट्रीय आपत्ती प्रतिसाद बलाचे व्यवस्थापकीय संचालक श्री एस. एन. प्रधान, भारतीय हवामान विभागातील वैज्ञानिक डॉ. आर. के.जमानी ,ईएसआरआयचे व्यवस्थापकीय संचालक श्री.अगेंद्र कुमार हया विविध विषयांवरील तज्ञांनी चर्चेत सहभाग घेतला.या सत्रादरम्यान अनेक शिक्षणतज्ज्ञ, स्वयंसेवी संस्थांचे प्रतिनिधी आणि उत्साही महाविद्यालयीन विद्यार्थ्यांचा समावेश असलेल्या स्टुडिओतील प्रेक्षकांनी तज्ञांशी यावेळी संवाद साधला.
यावेळी झालेल्या चर्चेत तज्ञांनी शमन, प्रतिसाद, पुनर्वसन आणि पुनर्प्राप्ती अशा आपत्ती व्यवस्थापनाच्या विविध पैलूंवर चर्चा केली. आपत्ती व्यवस्थापन हे केंद्रसरकार , राज्य सरकार , स्थानिक संस्था, स्वयंसेवी संस्था, नागरीकांतील स्वयंसेवक आणि समुदाय यांच्यामधील एकत्रित प्रयत्नांमुळे शक्य असते,असे मंचावरील तज्ञांनी मान्य केले. लवकरात लवकर संकटाची चेतावणी देणारी उत्तम प्रणाली विकसित करणे, भौगोलिक नकाशांच्या आधारावर लवचिक पायाभूत सुविधा निर्माण करणे, यासारख्या सुविधा निर्माण करणे जेणेकरून समुदायाच्या नेतृत्वाअंतर्गत पुनर्रचना आणि पुनर्वसन प्रक्रिया पूर्ण करून जीवितहानी आणि मालमत्तेचे नुकसान कमी करण्यासाठी त्या उपयुक्त ठरतील यावर तज्ञांनी भर दिला.
पंतप्रधान कार्यालय
आषाढी एकादशीनिमित्त पंतप्रधानांकडून जनतेला शुभेच्छा
आषाढी एकादशीनिमित्त पंतप्रधान नरेंद्र मोदी यांनी जनतेला शुभेच्छा दिल्या आहेत. वारकरी परंपरा आणि पंढरपुरातले भक्तिमय वातावरण याचे महत्त्व यापूर्वीच्या मन की बात मध्ये पंतप्रधानांनी सांगितले होते. या भागातील हा अंश देखील पंतप्रधानांनी सामाईक केला आहे.
पंतप्रधानांनी ट्वीट केले आहे;
" आषाढी एकादशीच्या या पवित्र प्रसंगी सर्वांना शुभेच्छा. भगवान श्रीविठ्ठलाचे आशीर्वाद आपल्या सर्वांवर राहोत आणि आपल्या समाजात आनंदाची भावना वृद्धिंगत होऊ दे. वारकरी परंपरा आणि पंढरपुरातील भक्तिमय वातावरण याविषयी यापूर्वीच्या #MannKiBaat मध्ये मी सांगितले होते तो अंश मी सामाईक करत आहे."
काही आठवड्यांपूर्वी देहू येथे संत तुकाराम महाराजांच्या मंदिराचे उद्घाटन करताना केलेल्या भाषणाचा व्हिडिओ देखील पंतप्रधानांनी सामाईक केला आहे.
त्यांनी ट्वीट केले आहे:
" काही आठवड्यांपूर्वी मी संत तुकाराम महाराजांच्या मंदिराचे उद्घाटन करण्यासाठी देहू येथे गेलो होतो. माझ्या भाषणात महान वारकरी संत आणि महात्म्यांचे उदात्त विचार मी अधोरेखित केले होते आणि आपल्या सर्वांना त्यामधून काय शिकता येईल त्याविषयी बोललो होतो."
त्याशिवाय पंतप्रधानांनी गेल्या वर्षी नोव्हेंबर मध्ये वारकरी परंपरेविषयी केलेले भाषण देखील सामाईक केले आहे.
पंतप्रधानांनी ट्वीट केले आहेः
" पंढरपूरमध्ये धार्मिक पर्यटनाला चालना देणाऱ्या महत्त्वाच्या प्रकल्पांचे भूमीपूजन करण्याचा बहुमान गेल्या वर्षी नोव्हेंबर महिन्यात मला प्राप्त झाला होता. भारताच्या युवा वर्गामध्ये वारकरी परंपरा आणखी लोकप्रिय करण्याच्या आमच्या प्रयत्नांचा हा एक भाग आहे.
संरक्षण मंत्रालय
डेफ एक्सपो  2022 दरम्यान जास्तीत जास्त लोकांचा सहभाग सुनिश्चित करण्यासाठी हायब्रिड परिसंवादांचे आयोजन
नवी दिल्ली, 3 मार्च 2022
संरक्षण मंत्रालयाने 10-14 मार्च 2022 या कालावधीत गांधीनगर, गुजरात येथे प्रतिष्ठेच्या द्विवार्षिक संरक्षण प्रदर्शन, डेफ एक्सपो  2022 च्या 12 व्या आवृत्तीचे आयोजन केले आहे.
हे भव्य आंतरराष्ट्रीय संरक्षण प्रदर्शन भूदल, हवाई, नौदल, देशांतर्गत सुरक्षा आणि इलेक्ट्रॉनिक प्रणालींवर केंद्रित आहे. ‘मेक इन इंडिया’ आणि ‘आत्मनिर्भर भारत’ या धोरणात्मक उपक्रमामुळे भारतामध्ये जागतिक संरक्षण उत्पादन केंद्र म्हणून उदयास येण्याची प्रचंड क्षमता असल्याचा सरकारला विश्वास वाटत आहे. त्यामुळे डेफ एक्स्पो 2022 साठी हीच संकल्पना स्वीकारण्यात आली आहे.
डेफ एक्सपो  परिसंवाद हायब्रीड स्वरूपात आयोजित केले जातील, यामुळे वक्ते तसेच श्रोत्यांना विविध परिसंवादांमध्ये आभासी माध्यमातून सहभागी होता येईल.
आघाडीचे उद्योग मंच, आंतरराष्ट्रीय मंच, थिंक टँक, प्रसारमाध्यमे, भारतीय उद्योग, डीआरडीओ, नागरी विमान वाहतूक मंत्रालय, राज्य सरकारे इत्यादींद्वारे जगभरात प्रसारित होणारे परिसंवाद आयोजित केले जातील.
या परिसंवादांची संकल्पना निर्यात आणि भविष्यावर आधारित आहे. भारतातील नागरी उड्डाण, संशोधन आणि विकास, संघर्षाचे भविष्य, एरो इंजिन आणि एमआरओ, गुंतवणुकीच्या संधींबद्दल राज्य सरकारांचे जनसंपर्क कार्यक्रम इ.
संरक्षण आणि अवकाश क्षेत्रातील आघाडीच्या आंतरराष्ट्रीय आणि राष्ट्रीय तज्ञांना परिसंवादासाठीवक्ते म्हणून आमंत्रित केले आहे. परिसंवादाचे तपशील DefExpo 2022 संकेतस्थळ  आणि DefExpo 2022 मोबाइल अॅपवर उपलब्ध आहेत.
DEFEXPO 2022 परिसंवादाचे वेळापत्रकS.Patil/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
अर्थ मंत्रालय
‘आधार’ निगडीत इ-केवायसी च्या माध्यमातून तात्काळ पॅन देणाऱ्या सुविधेचा अर्थमंत्र्यांच्या हस्ते प्रारंभ
नवी दिल्ली, 28 मे 2020
केंद्रीय अर्थसंकल्पात केलेल्या घोषणेनुसार केंद्रीय अर्थ आणि कंपनी व्यवहार मंत्री श्रीमती निर्मला सीतारामन यांनी आज पॅन  तात्काळ  देण्याच्या सुविधेचा प्रारंभ केला. वैध आधार क्रमांक आणि 'आधार'कडे नोंदविलेला मोबाईल क्रमांक असलेल्या व्यक्तींनी पॅन  साठी अर्ज केला असेल, त्यांना आता ही सुविधा उपलब्ध असेल. पॅन देण्याची ही प्रक्रिया कागदविरहित असून अर्जदारांना इलेक्ट्रॉनिक म्हणजेच इ-पॅन विनामूल्य देण्यात येत आहे.
केंद्रीय अर्थसंकल्प-2020 मध्ये अर्थमंत्री निर्मला सीतारामन यांनी, 'तात्काळ पॅन देण्याची सुविधा लवकरच सुरु होईल' असे म्हटले होते. अर्थसंकल्पीय भाषणाच्या 129 व्या परिच्छेदात अर्थमंत्री म्हणाल्या होत्या- "गेल्या अर्थसंकल्पात मी पॅन आणि आधार चा एकमेकांऐवजी उपयोग करता येण्याबद्दल बोलले होते, त्याबद्दलचे आवश्यक ते नियम पूर्वीच अधिसूचित करण्यात आले होते. पॅन देण्याची / वितरित करण्याची प्रक्रिया आणखी सुलभ करण्यासाठी आम्ही लवकरच अशी प्रणाली सुरु करू, जिच्यामुळे 'आधार' मधील माहितीच्या आधारावर ऑनलाईन पद्धतीने आणि कोणताही सविस्तर अर्ज न भरता तात्काळ पॅन देण्याची व्यवस्था होईल."
आधारवरील इ-केवायसी च्या माध्यमातून तात्काळ पॅन देण्याच्या सुविधेचा आज औपचारिक प्रारंभ झाला असला तरी, प्रायोगिक तत्त्वावर तिची 'बीटा आवृत्ती' यापूर्वीच म्हणजे 12 फेब्रुवारी 2020 रोजी आयकर विभागाच्या इ-फायलिंग संकेतस्थळावर सुरु करण्यात आली होती. तेव्हापासून 6,77,680 तात्काळ पॅन वितरित करण्यात आली आहेत. 25 मे 2020 पर्यंतचा विचार करता, एका पॅनसाठी सुमारे दहा मिनिटे लागत होती.
तसेच, 25 मे 2020 पर्यंत एकूण 50.52 कोटी करदात्यांना पॅन देण्यात आले असून त्यापैकी सुमारे 49.39 कोटी पॅन हे वैयक्तिक करदात्यांना देण्यात आले आहेत. तर आतापर्यंत 32.17 कोटींपेक्षा अधिक पॅन हे आधारशी जोडले गेले आहेत.
तात्काळ पॅन मिळविण्याची प्रक्रिया अतिशय सोपी आहे. अर्जदात्याने आयकर विभागाच्या इ-फायलिंग संकेतस्थळावर जाऊन आपला वैध आधार क्रमांक द्यायचा आहे. त्यानंतर त्याच्या/ तिच्या आधार- नोंदित मोबाईल क्रमांकावर आलेला ओटीपी भरायचा आहे. इतकी प्रक्रिया व्यवस्थित पूर्ण झाल्यावर एक 15-अंकी पोहोच क्रमांक तयार होईल. गरज पडल्यास, अर्जदार आपल्या विनंतीची सद्यस्थिती आधार क्रमांक भरून कधीही जाणून घेऊ शकतो / शकते. आणि, पॅन यशस्वीरीत्या मिळाल्यावर इ-पॅन डाउनलोड करून घेऊ शकतो/शकते. अर्जदाराचा इ-मेल आधारकडे नोंदविलेला असल्यास त्यावरही इ-पॅन पाठविला जातो.
तात्काळ पॅन देण्याच्या सुविधेचा प्रारंभ म्हणजे आयकर खात्याने डिजिटल भारताच्या दिशेने टाकलेले आणखी एक दमदार पाऊल असून, याने करदात्यांच्या सोयीसुविधांमध्ये भर पडणार आहे.S.Thakur/J.Waishampayan/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 421
कोळसा मंत्रालय
कोळसा मंत्रालयाने बंदिस्त खाणींतील कोळसा उत्पादनाचा  घेतला आढावा
47 कोळसा ब्लॉक्सना खाण उघडण्याची दिली परवानगी; 2022-23 मध्ये ही संख्या 60 ब्लॉक्सपर्यंत वाढण्याची शक्यता
नवी दिल्ली, 12 एप्रिल 2022
ज्या कोळसा ब्लॉक्सनी एकतर उत्पादन सुरू केले आहे किंवा ज्यांचे उत्पादन 2022-23 या आर्थिक वर्षात सुरू होण्याची शक्यता आहे, अशा बंदिस्त कोळशाच्या साठ्याच्या  वाटपासह कोळशाच्या उत्पादनात; कोळसा मंत्रालयाच्या नामनिर्देशित प्राधिकरणाने, आढावा घेतला आहे. यासाठी झालेल्या बैठकीच्या अध्यक्षस्थानी कोळसा विभागाचे सचिव डॉ.अनिल कुमार जैन होते. 2021-22 मध्ये कॅप्टिव्ह कोळसा ब्लॉक्समधून कोळशाचे उत्पादन 85 दशलक्ष मेट्रीक टन झाले होते, हे प्रशंसनीय असून, मागील वर्षातील म्हणजे 2020-21 मधील 63 मेट्रिक टन उत्पादनापेक्षा ते सुमारे 35% अधिक आहे. वाढीव कोळसा उत्पादनामुळे देशांतर्गत बाजारपेठेतील मागणी-पुरवठ्यातील तफावत कमी होण्यास मदत झाली.
कोळसा क्षेत्राचे उदारीकरण करणारे कायदे आणि नियमांमधील विविध सुधारणा, राज्य सरकार आणि प्रकल्प समर्थकांच्या नियमित आढावा बैठकांसह कोळसा खाणी कार्यान्वित करण्यासाठी प्रकल्प व्यवस्थापन युनिटची नियुक्ती तसेच विविध वैधानिक परवानग्या मिळवण्यापासून ते कोळसा खाणी सुरू करण्यापर्यंत अनेक उपक्रम बंदिस्त खाणींमधून कोळशाचे उत्पादन वाढवण्यासाठी, कोळसा मंत्रालयाने सातत्यपूर्ण पुढाकार घेतला आहे. या उपक्रमांचे सकारात्मक परिणाम आता दिसू लागले आहेत.
सध्या, सीएमएसपी  कायदा, 2015 अंतर्गत मंत्रालयाच्या नामनिर्देशित प्राधिकरणाद्वारे 106 कोळसा खाणींचे वाटप करण्यात आले आहे आणि 47 कोळसा खाणींना उत्पादन सुरू करण्याच्या परवानग्या प्राप्त झाल्या आहेत. 2022-23 या आर्थिक वर्षात ही संख्या 60 कोळसा खाणींपर्यंत वाढण्याची अपेक्षा आहे. परीचालीत कोळसा ब्लॉक्सची वार्षिक उच्च क्षमता सुमारे 230 मेट्रिक टन असेल आणि 2022-23 या आर्थिक वर्षात कोळसा उत्पादन 140 दशलक्ष टनांपेक्षा जास्त होईल, असा अंदाज आहे. या उपायांमुळे औष्णिक कोळशाच्या आयातीत लक्षणीय घट होईल आणि मोठ्या प्रमाणावर परकीय चलनाची बचत होईल.
बैठकीत डॉ. अनिल कुमार जैन म्हणाले की, कोळसा खाण वाटप करणार्यांना कोळसा उत्पादन वाढवण्याची सुवर्णसंधी आहे, कारण सध्या आयात कोळशाची किंमत खूप जास्त आहे आणि देशातील विजेची मागणी वाढल्याने औष्णिक कोळशाची मागणी वाढत आहे.
कॅप्टिव्ह कोळसा ब्लॉक्ससाठी 50% कोळशाच्या विक्रीला परवानगी देण्यात आली आहे आणि कोळशाच्या उत्पादनात अंतिम- खाण प्रक्रिया सुरू नसली, तरीही कोळशाच्या उत्पादनात अडथळा येणार नाही. व्यावसायिक खाणकामासाठी नवीन कोळसा ब्लॉक्सचे वाटप केले जात आहे आणि संभाव्य बोलीदारांनी या ब्लॉक्ससाठी उत्साहवर्धक प्रतिसाद दर्शविला आहे. यापैकी काही ब्लॉक्सनी वाटप झाल्यानंतर एका वर्षातच कोळसा उत्पादन सुरू केले आहे.
S.Thakur/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 246